**Törzsvásárlói program**

Törzsvásárlói programunkhoz való csatlakozása esetén állandó akcióink mellett igénybe veheti Törzsvásárlói kártyánk által nyújtott fix 3 %-os kedvezményt is.

A 2011. január 1-ével életbe lépett törvényi szabályozás miatt (***Gyftv. 17. § (8))***, a TB által támogatott gyógyszerekre kedvezmény nem adható.
A recept köteles, támogatott gyógyszereken kívül, viszont minden más, vény nélküli gyógyszer, vény nélküli gyógyászati segédeszköz, vény nélküli orvostechnikai eszköz, vény nélküli gyógytea, étrendkiegészítő, kozmetikum, szájápolási cikk, hajápolási cikk, baba-mama termék, fertőtlenítő szer, intim higiénés cikk, gyógyvíz, egyéb termék, stb.- vásárlásakor használhatja Törzsvásárlói kártyáját, és igénybe veheti a kártyája nyújtotta 3 %-os árkedvezményt.
 **2006. évi XCVIII. törvény a biztonságos és gazdaságos gyógyszer- és gyógyászatisegédeszköz-ellátás, valamint a gyógyszerforgalmazás általános szabályairól**[**1**](https://net.jogtar.hu/jr/gen/hjegy_doc.cgi?docid=A0600098.TV#lbj0id530d)
***17. § (8)***)[114](https://net.jogtar.hu/jr/gen/hjegy_doc.cgi?docid=A0600098.TV#lbj113id530d) Az egészségügyért felelős miniszter rendelete szerinti minta kivételével tilos a betegnek, fogyasztónak olyan ajándék, minta, vásárlásra jogosító utalvány (kupon) akár közvetlenül, akár az orvos, illetve a gyógyszert, gyógyászati segédeszközt kiszolgáltató által történő adása, felajánlása, amely egy adott gyógyszer, egy adott forgalombahozatali engedély jogosult termékei vagy a társadalombiztosítás által támogatott gyógyászati segédeszköz fogyasztására, használatára ösztönöz vagy azt feltételül szabja. Tilos továbbá a társadalombiztosítási támogatással rendelhető gyógyszerek, tápszerek és gyógyászati segédeszközök beteg által fizetendő térítési díjának a kiszolgáltató által bármilyen közvetlen vagy közvetett formában (ajándék, minta, vásárlásra jogosító utalvány, kupon, pontgyűjtésalapú kedvezmény, meghatározott gyógyszertárban történő kiváltásra ösztönzés útján, a beváltott vények számához köthetően bármilyen anyagi előny vagy természetbeni juttatás nyújtása, vagy más hasonló módon) történő csökkentése, átvállalása, elengedése vagy ahhoz bármilyen előnyök kötése. A társadalombiztosítási támogatással nem rendelhető gyógyszerek kiszolgáltatása esetén adott bármilyen kedvezmény - az árkedvezmény kivételével - kizárólag a gyógyszertárban nyújtott gyógyszerészi gondozás igénybevételére használható fel. A gyógyszertárban gyógyszer, tápszer, gyógyászati segédeszköz, gyógyszertárban forgalmazható egyéb termékek kiszolgálásához, továbbá a gyógyszerészi gondozás igénybevételéhez kötődő bármilyen e törvényben szabályozott kedvezmény, ajándékozás adása kizárólag a gyógyszertárban a kiszolgáltató szakszemélyzet útján valósulhat meg. A gyógyszertárban gyógyszer, tápszer, gyógyászati segédeszköz, gyógyszertárban forgalmazható egyéb termékek kiszolgálása, továbbá a gyógyszerészi gondozás igénybevétele nem adhat alapot a gyógyszertárat működtető gazdálkodó szervezet más üzletétől, vagy más gazdálkodó szervezettől igénybe vehető kedvezményre, ajándékozásra.”

**Kártya igénylés:**

A Kártya igénylése mindenki számára díjmentes. A programba való jelentkezés feltétele a Törzsvásárló program Regisztrációs lapjának kitöltése, ahol a következő adatokat szükséges megadni: név, születési dátum, lakcím, e-mail cím. Aláírásával igazolja, hogy a jelen Szabályzatban foglaltakat elfogadja.

**A program szervezője:**

**Humanitas Gyógyszertár**1172 Bp. Diadal utca 34. **Pro Humana Kft.**1172 Bp. Jászivány utca 1.

Email: info@humanitasgyogyszertar.hu

Web: www.humanitasgyogyszertar.hu

**Törzsvásárlói program szabályzat**

**1. Szervező**

A Humanitas Gyógyszertárat üzemeltető Pro Humana Kft. Törzsvásárlói programot szervez, mely 2017. március 16-tól határozatlan ideig érvényes.

**2. Szervező elérhetősége, adatai**

Humanitas Gyógyszertár, 1172 Bp. Diadal utca 34.
Pro Humana Kft. 1172 Bp. Jászivány utca 1.

Tel: 0612578571; fax: 0612578571
email: info@humanitasgyogyszertar.hu
web: www.humanitasgyogyszertar.hu

**3. Általános feltételek, belépés**

A Törzsvásárlói program ( a továbbiakban: a Program) Szabályzata, a Programban résztvevő, kizárólag természetes személy (Kártyabirtokos, Jelentkező) és a Pro Humana Kft. (a továbbiakban: Gyógyszertár) közötti szerződés feltételrendszere. A Gyógyszertár fenntartja magának a jogot, hogy a Szabályzatot a gyógyszertárban kifüggesztett tájékoztatás mellett módosítsa. A Jelentkezők a Regisztrációs lap kitöltésével és aláírásával, illetőleg a kártya használatával, a Gyógyszertárral szerződést kötnek, melynek értelmében a Szabályzatban leírtakat mindkét fél magára nézve kötelezően elfogadja és betartja. Egy Kártyabirtokos csak egy Törzsvásárlói kártyával (a továbbiakban: Kártya) rendelkezhet, mely a Gyógyszertár tulajdona. A Jelentkező a Regisztrációs lapot köteles a valóságnak megfelelően és olvashatóan kitölteni.

Az aláíratlan vagy nem valós adatokat tartalmazó, illetve a hiányos vagy olvashatatlan Regisztrációs lap érvénytelen. A Regisztrációs lapon közölt bármely adat megváltozásáról a Gyógyszertárat értesíteni kell. Az ennek elmulasztásából eredő valamennyi következmény és kár a Kártyabirtokost terheli. A Pro Humana Kft. a törzsvásárlók személyes adatait bizalmasan kezeli, harmadik félnek át nem adja és azokat az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően kezeli.

A Kártyabirtokosok hozzájárulnak ahhoz, hogy e-mail címüket a Gyógyszertár saját marketing- és levelezési céllal felhasználja.

**4. Törzsvásárlói kártya**

A Regisztrációs lap kitöltése után a Jelentkező egyedi EAN vonalkóddal ellátott törzsvásárlói kártyát kap, melynek átadásakor a Jelentkező aláírásával látja el azt. Egy Kártyabirtokos csak egy Törzsvásárlói kártyával rendelkezhet.

**5. A Kártya használata**

A Törzsvásárlói kártya használata csak akkor fogadható el, ha a vásárlás megkezdésekor azt a Kártyabirtokos felmutatja. A Kártya felmutatásával 3 % kedvezményt kap minden olyan termékre, amely megfelel jelen Szabályzat által támasztott kritériumoknak. A Kártya harmadik félre történő átruházására, kölcsön adására nincs lehetőség.

**8. Érvénytelen Kártya**

Érvénytelennek minősül az a Kártya, amelyet a Gyógyszertár tiltólistára helyezett. Erre az alábbi esetekben kerülhet sor: ha a Kártya elvesztését (ellopását), használhatatlanná válását a Kártyabirtokos bejelentette. Érvénytelen Kártyára nem adható kedvezmény. A Kártyák rosszhiszemű felhasználásának megakadályozása érdekében a Gyógyszertár jogosult a tiltólistán szereplő Kártyát a helyszínen bevonni.

**9. A Program megszüntetése**

A Program befejezését a Gyógyszertár –megfelelő értesítés mellett- szabadon döntheti és rendelheti el. A Program befejezéséről szóló értesítést a Gyógyszertár a befejezést megelőzően legalább 30 nappal a Gyógyszertárban jól látható helyen kifüggeszti.

**10. A Program szabályzatának módosítása**

Tekintettel arra, hogy a Gyógyszertár a Kártyabirtokosok számára egyoldalúan, ellenszolgáltatás nélkül nyújt kedvezményt, a Gyógyszertár fenntartja magának a jelen Törzsvásárlói program egyoldalú módosításának a jogát, azzal a feltétellel, hogy a mindenkor aktuális Törzsvásárlói programról a Kártyabirtokosokat tájékoztatja.

A Kártyabirtokos a törzsvásárlói program Gyógyszertár általi megszüntetése esetén a megszűntetéssel összefüggésben igényt, követelést a Gyógyszertárral szemben semmilyen jogcímen nem jogosult érvényesíteni.

Jelen Szabályzatban nem szabályozott kérdésekben különösen, de nem kizárólagosan a Polgári Törvénykönyvről szóló 1959. évi IV. törvény rendelkezései az irányadóak.